انا واحده مش طايقه نفسها وﻻ اهلها نفسي اموت ااو اتجوز بسببهم مش طايقه اشوفهم وحشين جدا وبيعملو أى حاجه غلط تيجى ف بالك اعمل ايه مش طايقه اشوفهم وأنهم يكونو أهلى وان الناس تكون عارفه أن دول أهلى انا لو عملت أى شئ هايجى ف بالك غلط هيساعدونى مش هيمنعو انا اتخنقت وخايفه م الفضايح وحالى يقف بسببهم ساعدنى
والله هذه من أعظم بلاءات الحياة، ومن أعظم أبواب الأجر عن تحقيق الصبر الجميل، عمومًا حاولي تهدأي وتفكري بشكل متوازن ومتعمليش حاجة تحت ضغط هذا الشعور، أحوج الناس إلى الاستشارة والتثبت وعدم الثقة في قراراته المفاجئة هو ذلك الإنسان الذي يعلم أنه تحت ضغط عاطفي يتلاعب به. اصبري قليلًا، لن يطول الزمان حتى تنتقلي عن هذا البيت إلى مكان أفضل بإذن الله، لكن بلاش تخلي رغبتك في الهروب من الجحيم تدفعك للانتقال إلى جحيم آخر، تنبهي واستشيري واستخيري. اشغلي نفسك عنهم، وسيبك من الناس، ركزي في نفسك وتناسي كل المشاكل دي، وسلّمي أمرك لله، وابعدي نفسك عن أي شبهة أو أمر يمسك. لو في حد عاقل في محيطك، اطلبي المساعدة منه، سواء من جهة النصح، أو من جهة البحث لك عن زوج محترم يحفظك، ولو أنتي من الزقازيق أو ما حولها = تواصلي معي، وأنا سأحاول قدر وسعي إن شاء الله